
Ministru kabineta rīkojums Nr. 72
Rīgā 2022. gada 8. februārī (prot. Nr. 6 29. §)
Par Tukuma novada pašvaldības nekustamo īpašumu "Naftas vads Polocka–Ventspils 424 km", "Naftas vads Polocka–Ventspils 426 km" un "Naftas vads Polocka–Ventspils 428 km" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Tukuma novada pašvaldības īpašumā esošos nekustamos īpašumus:
· 1.1. nekustamo īpašumu "Naftas vads Polocka–Ventspils 424 km" (nekustamā īpašuma kadastra Nr. 9088 004 0191) – zemes vienību (zemes vienības kadastra apzīmējums 9088 004 0191) 8,36 ha platībā – Vānes pagastā, Tukuma novadā;
· 1.2. nekustamo īpašumu "Naftas vads Polocka–Ventspils 426 km" (nekustamā īpašuma kadastra Nr. 9088 004 0124) – zemes vienību (zemes vienības kadastra apzīmējums 9088 004 0124) 2,47 ha platībā – Vānes pagastā, Tukuma novadā;
· 1.3. nekustamo īpašumu "Naftas vads Polocka–Ventspils 428 km" (nekustamā īpašuma kadastra Nr. 9088 004 0125) – zemes vienību (zemes vienības kadastra apzīmējums 9088 004 0125) 3,42 ha platībā – Vānes pagastā, Tukuma novadā.
· 2. Zemkopības ministrijai šā rīkojuma 1. punktā minētos nekustamos īpašumus:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Tukuma novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

	Ministru prezidents
	(paraksts*)
	A. K. Kariņš

	Zemkopības ministrs
	(paraksts**)
	K. Gerhards


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

